1990 के बाद इस अनूठे लेखक की जिंदगी में एक विलक्षण बदलाव आया। उसने दो बार आत्महत्या का भी प्रयास किया और इसी बीच कुछ मानसिक रोगों के इलाज के लिए उसे पीजीआइ चंडीगढ़ में दाखिल रहना पड़ा। अवसाद और मनोरोग उपचार के इन दिनों में भी दीपक को लेखन ने ही बांधा और उसने ‘आत्मा और मस्तिष्क’ के ‘डार्करूम’ को एक उपन्यास का रूप दिया जो पहले ‘कथादेश’ में धारावाहिक रूप में छपा और फिर सजकमल प्रकाशन ने उसे ‘मैंने मांडू नहीं देखा’ नाम से प्रकाशित किया।